Allakkap ullua: 10-11-2023

Suliap nr. 2023 - 20254

Akt id. 23506828

P. O. Box 1037

3900 Nuuk

Tel. (+299) 34 50 00

Fax (+299) 34 63 50

E-mail: oed@nanoq.gl

www.naalakkersuisut.gl

|  |
| --- |
| **Tusarniaaffissat, tusarniaaffissat allattorsimaffiat takuuk**  |

**Nalunaarutit tallimat pillugit tusarniaaneq – upernaakkut aningaasaqarnermi inatsisiliornermut malitseqartitsineq**

Nalunaarutinut tallimanut missingiutit, aningaaserivinnut aamma taarsigassarsisitsisarfinnut ataasiakkaatut akiliisinnaassuseqarnermut ilassutip naammassineqarnissaanut aningaasaatit pillugit Kalaallit Nunaannut inatsit pillugit malitseqartitsisut ilanngunneqarput. Inatsisissatut allannguut, 2023-mi upernaakkut ataatsimiinnermi (UPA 2023/41) aningaasaqarnermut inatsisinut ilaavoq.

Nalunaarutinut missingiutit tallimat upernaami inatsisissatut siunnersuummut aningaasaliipput aamma piviusunngortitsillutik. Nalunaarutinut missingiutit tallimat tamarmik Kalaallit Nunaanni pissutsinut tulluarsagaapput, maannalu tusarniutigineqalerlutik. Tamatumani uku pineqarput:

* Aningaaserivinnut aamma taarsigassarsisitsisarfinnut ataasiakkaatut akiliisinnaassuseqarnermut ilassutip naammassineqarnissaanut aningaasaatit pillugit Kalaallit Nunaannut nalunaarut (**nutaaq**)
* Suliffeqarfinnut aalajangersimasumik kasuussaanaveeqqutitut akigititamik kontracykliskiusumik naatsorsuineq, aningaasat agguaassat qaffasinnerpaat aamma suliffeqarfiit aningaasarsiornermik ingerlataqartut ilaannut aningaasaatinik allannguitsaaliuinermik pilersaarut pillugit Kalaallit Nunaannut nalunaarut.
* Taarsigassarsisitsinissamut sammivinnik qularnaatilinnik, aningaasaatit tunngaviinik aammalu akiliisinnaassusermik pisariaqartitsinermik naatsorsuinerit pillugit Kalaallit Nunaannut nalunaarut.
* Systeminut tunngasumik kasuussaannaveeqqutip naatsorsorneqarnissaa pillugu Kalaallit Nunaannut nalunaarut (**nutaaq**).
* Aningaaserivinni il. il. aqutsisoqarneq ingerlatsisoqarnerlu pillugit nalunaarut.

Tulliuttuni nalunaarutit pingaarnertut imarisai naatsumik nassuiarneqarput.

**Aningaaserivinnut aamma taarsigassarsisitsisarfinnut ataasiakkaatut akiliisinnaassuseqarnermut ilassutip naammassineqarnissaanut aningaasaatit pillugit Kalaallit Nunaannut nalunaarut**

Nalunaarut nutaajuvoq, tamatumanilu suliffeqarfiit aningaasaatit minnerpaamik ataasiakkaatut akiliisinnaassuseqarnermut ilassutip agguarnissaanut piumasaqaammut aalajangersaavoq. Tamatumani, aningaaseriviit aningaasaatinik ataasiakkaatut akiliisinnaassuseqarnermut ilassummut naammaginartumik pitsaassutilimmik naapertuunnissaat qularnaarniarneqarpoq. Tamatuma saniatigut, nalunaarummi Aningaaserivinnik Nakkutilliisoqarfik ingerlatseqatigiiffimmut annertunerusumik qitiusumik aningaasaativilimmut (egentlig kernekapital) imaluunniit aningaasaatilimmut (tassa aningaasaatit hybridit + qitiusumik aningaasaatit) ataasiakkaatut akiliisinnaassuseqarnermut ilassummik naapertuunnissamik pisussaaffiliisinnaanera erseqqissarneqarpoq.

Nalunaarut CRD V-mik (*Capital Requirements Directive V* – Aningaasaatinut piumasaqaammut malitassaq nr. 5) malitassatut atulersitsisuuvoq. CRD V, aningaasaqarnikkut ajornartorsiornerup kingunerisaattut aningaaseriviit aarlerinaateqarnikkut aqutsineranni tamatuminngalu nakkutiginninnermi pitsannguutaasimasunut ingerlatitseqqinnerupput.

**Suliffeqarfinnut aalajangersimasumik kasuussaanaveeqqutitut akigititamik kontracykliskiusumik naatsorsuineq, aningaasat agguaassat qaffasinnerpaat aamma suliffeqarfiit aningaasarsiornermik ingerlataqartut ilaannut aningaasaatinik allannguitsaaliuinermik pilersaarut pillugit Kalaallit Nunaannut nalunaarut**

Suliffeqarfinnut aalajangersimasumik kasuussaanaveeqqutitut akigititamik kontracykliskiusumik naatsorsuineq, aningaasat agguaassat qaffasinnerpaat aamma suliffeqarfiit aningaasarsiornermik ingerlataqartut ilaannut aningaasaatinik allannguitsaaliuinermik pilersaarut pillugit Kalaallit Nunaannut nalunaarummi suliffeqarfinnut aalajangersimasumik kasuussaanaveeqqutitut akigititamik kontracykliskiusumik naatsorsuineq qanoq ingerlassasoq nassuiarneqarpoq. Tamatuma saniatigut nalunaarummi suliffeqarfiit, ataatsimut aningaasaatinut kasuussaanaveeqqutinut piumasaqaammut eqqortitsinngitsut, aningaasarsiornermik ingerlataqartut aningaasat agguaassat qaffasinnerpaanik, aamma suliffeqarfiit aningaasarsiornermik ingerlataqartut ilaannut aningaasaatinik allannguitsaaliuinermik pilersaarummik qanoq naatsorsuisarnissaat nassuiarneqarpoq. Nalunaarummi allannguutitigut siunertaq tassaavoq, allanneqareertutut, Kalaallit Nunaannut malitassap (EU) 2019/876-ip (CRD V) atuutilernissaa.

Nalunaarummi allannguinikkut aningaasat agguaassat qaffasinnerpaat pillugit ilaatigut nangaanerusumik naatsorsuinerit ilanngunneqarpoq, taamaasiornikkullu CRD V-mut aamma Europami nunat allat amerlanerit suleriaasiannut assingunerulersillugu. Tamatuma saniatigut aningaasat agguaassat qaffasinnerpaat pillugit aaqqissuussineq atuutilersinneqarpoq, tamannali aningaaserivinnut systemiskimik pingaarutilinnut atuuppoq. Allannguineq eqqortumik CRD V-p atulernissaa qulakkeerneqarpoq, tamannali nunatsinnut maanna attuumassuteqanngilaq, tassami nunatsinni ingerlatseqatigiiffiit nunarsuarmi aningaasarsiornermik ingerlataqartut systemiskimik pingaarutilittut inissisimanngimmata.

Nalunaarut maanna atuuttoq tassaavoq, ataatsimut aningaasaatinut kasuussaanaveeqqutinut piumasaqaat pillugu naatsorsuinermut, aningaasat agguaassat qaffasinnerpaanik naatsorsuinermut aamma suliffeqarfiit aningaasarsiornermik ingerlataqartut ilaannut aningaasaatinik allannguitsaaliuinermik pilersaarut pillugit Kalaallit Nunaannut nalunaarut nr. 264 14. marts 2017-imeersoq.

**Taarsigassarsisitsinissamut sammivinnik qularnaatilinnik, aningaasaatit tunngaviinik aammalu akiliisinnaassusermik pisariaqartitsinermik naatsorsuinerit pillugit Kalaallit Nunaannut nalunaarut**

Taarsigassarsisitsinissamut sammivinnik qularnaatilinnik, aningaasaatit tunngaviinik aammalu akiliisinnaassusermik pisariaqartitsinermik naatsorsuinerit pillugit Kalaallit Nunaannut nalunaarut, ingerlatseqatigiiffiit taarsigassarsisitsinissamut sammivinnik qularnaatilinnik, aningaasaatit tunngaviinik aammalu akiliisinnaassusermik pisariaqartitsinermik naatsorsuinissaannik sukumiinerusumik malittarisassiivoq.

Nalunaarutip allannguutaani siunertaq tassaavoq, allaaserineqareertutut, malitassap (EU) 2019/876-ip (CRD V) ilaata atuutilernissaa. Nalunaarummi allannguutit malitassatut atulersitsisuupput. Nalunaarummi ernianik qaffaasoqarnerani qitiusumik aningaasaatinut sunniummut killigititaq ilaatigut qaffanneqarpoq, tassanilu ingerlatseqatigiiffiit aningaasat tigoriaannatigut erniaqarnikkut aarlerinaatinut eqqummaariffiginnittariaqarlutik.

Nalunaarut maanna atuuttoq tassaavoq Taarsigassarsisitsinissamut sammivinnik qularnaatilinnik, aningaasaatit tunngaviinik aammalu akiliisinnaassusermik pisariaqartitsinermik naatsorsuinerit pillugit Kalaallit Nunaannut nalunaarut nr. 262 14. marts 2017-imeersoq.

**Systeminut tunngasumik kasuussaannaveeqqutip naatsorsorneqarnissaa pillugu Kalaallit Nunaannut nalunaarut**

Nalunaarut nutaajuvoq, taaneqareertutullu, malitassap (EU) 2019/876-ip (CRD V) ilaa atuutilertussaalluni.

Nalunaarummi siunertaq tassaavoq, inuussutissarsiornermut naalakkersuisup aningaasaqarnikkut ajornartorsiutit suut systeminut tunngasumik kasuussaannaveeqqutip annertussusaanik aalajangersaaffigisinnaanerai, aamma ingerlatseqatigiiffiup qanoq systeminut tunngasumik kasuussaannaveeqqut naatsorsussaneraa erseqqissarneqarput. Tamatuma saniatigut nalunaarummi, inuussutissarsiornermut naalakkersuisup systeminut tunngasumik kasuussaannaveeqqutip imaluunniit kasuussaanaveeqqutit annertussusaannik aalajangersaasinnaanera, aamma ingerlatseqatigiiffiup systeminut tunngasumik kasuussaannaveeqqummut naatsorsuutini tamanut saqqummersittassagaa aalajangersarneqarpoq. Systeminut tunngasumik kasuussaannaveeqqut piffissaq sivisuumi aaqqissuussaanikkut aarlerinaatinik pinaveersaartitsillunilu killilersuissaaq.

**Aningaaserivinni il. il. aqutsisoqarneq ingerlatsisoqarnerlu pillugit nalunaarut**

Aqutsisoqarneq ingerlatsisoqarnerlu pillugit nalunaarummut tunngatillugu suliassaqarfiit uku allannguuteqarput:

1. Siulersuisoqarfiup aamma qullersaqarfiup akisussaaffiat aamma suliassai – tamatumani ilaatigut siulersuisoqarfik qullersaqarfillu immikkut SIFI-nut[[1]](#footnote-1) pisussaaffeqarneq atulersinneqarpoq, tamatumani aningaasaqarnermut immikkoortup patajaannissaata, aarlerinaatinut tunngatillugu suut pineqaatissiissutit SIFI-p ingerlalluarnissaanut qularnaarinissamut naapertuunnerunerusut, kiisalu aarlerinaatinut tunngatillugu maleruagassat malinneqarnersut nalilersornerisigut.

2. Atuuffiit immikkoortinneri – tamatumani ilaatigut soqutigisatigut akerleriinnernik pinaveersaartitsinermik aamma passussinermik piumasaqaateqarneq atulersinneratigut.

3. Nakkutilliinermut aamma aarlerinaatinik aqutsinermut atorfiit – tamatumani ilaatigut akuttusumik ilinniarsinnaanermut periarfissat, kiisalu nakkutilliinermut aamma aarlerinaatinik aqutsinermut akisussaasut kiffartuussinermut aamma tunisassianut ineriartortitsinermut ilaanissaat piumasaqaatinngorput.

4. SIFI-nut piumasaqaatit sukannernerusut– tamatumani ilaatigut SIFI-ni ingerlatseriaatsimut pitsaasumut allannguisoqarpoq.

5. Akiligassarsinermi aarlerinartoq – tamatumani ilaatigut aningaasaqarnikkut aarlerinaatinik isumagineqanngitsunik aamma akiligassaqarnerni aarlerinaatinik annikillisaanissanik, kiisalu ingerlatseqatigiiffiit aarlerinaatit pillugit politikkiinik aqutsinermut tunngatillugu allannguisoqarpoq.

6. Niuerfimmi aarlerinartut – tamatumani ilaatigut niuerfimmi aarlerinartunut atuuffiit immikkoortinnerinut aamma naleqqiussinissamut tunngavimmut piumasaqaatit atuutilersinneqarput.

7. Ingerlatsinermi aarlerinaatit – tamatumani ilaatigut periutsip aarlerinaataata maleruagassai kiisalu siulersuisoqarfiup aamma qullersaqarfiup ingerlatsinermi aarlerinaatit pillugit suliaanni politikkimik aalajangersaanermut malittarisassat atulersinneqarput.

8. Akiliisinnaassutsikkut aarlerinaat – LCR-i (*Liquidity Coverage Ration*) aamma NSFR-i (*Net Stable Funding Ratio*) pillugit inatsiseqartussaaneq ilanngunneqarpoq.

9. It-mut periusissiaq, it-mut aarlerinaatinut tunngatillugu politikki aamma it-mut isumannaatsuunermut politikki – pineqartut nalunaarutimi ilanngussami ilanngunneqassapput.

10. Akiitsoqalernissamut aarlerinaat – tamatumani ilaatigut ingasattumik akiitsoqalernissamut aarlerinaat pillugu politikkiliortoqarpoq, aamma ingerlatseqatigiiffiit 10 pct.-t sinnerlugit akiitsoqalernissamut aarlerinaatilinnut annikinnerpaaffimmik killigitinneqartoq atorunnaarsinneqarpoq.

11. Allannguutit allat – tamatumani ilaatigut Aningaaserivinnik Nakkutilliisoqarfiup ingerlatseqatigiiffinnik nakkutilliinerani tunngavilimmik maleruagassiortoqarpoq.

Tusarniaanermut akissuteqarnissamut killigititaq: 6. december 2023.

Nalunaarutinut/nalunaarutinut allanngortitanut tusarniaanermut akissutit e-mailikkut ESLA@ftnet.dk aamma OED@nanoq.gl CC-kkut ilanngullugu nassiuteqquneqarput: imalluunniit allagakkut Aningaaserivinnik Nakkutilliisoqarfimmut, Strandgade 29, 1401 København K, uunga: Esben Holtt Langlet nassiuteqquneqarput.

Nalunaarutit/nalunaarutit allanngortitat 1. februar 2024-mi atulernissaat anguniarneqarpoq.

Inussiarnersumik inuulluaqqusillunga

Morten W. Selvejer

**Tusarniaaffissat allattorsimaffiat**

**Sammisaq:** Nalunaarutit tallimat aningaaserivinnut aamma taarsigassarsisitsisarfinnut ataasiakkaatut akiliisinnaassuseqarnermut ilassutip naammassineqarnissaanut aningaasaatit pillugit inatsimmik allannguinermut malitseqartitsisut.

**Nassiussiffik:** 10. november 2023.

**Tusarniaanissamut killiliussaq:** 6. december 2023.

|  |  |
| --- | --- |
| **Tusarnaaffissaq**  | **E-mail** |
| Naalakkersuisut Siulittaasuata Naalakkersuisoqarfia | govsec@nanoq.gl  |
| Inuussutissarsiornermut, Niuernermut, Aatsitassanut, Inatsisit Atuutsinneqarnerannut Naligiissitaanermullu Naalakkersuisoqarfik | asn@nanoq.gl  |
| GrønlandsBANKEN | banken@banken.gl  |
| BankNordik | nuuk@banknordik.gl  |
| SIK | sik@sik.gl  |
| GE, Sulisitsisut | ga@ga.gl  |
| Grønlands Revision | info@revisor.gl  |
| BDO | nuuk@bdo.dk  |
| PWC Grønland | ove.lykke.hindhede@pwc.comchristian.stenberg.munkholt@pwc.com |
| SISA | sisa@sisa.gl  |
| NUSUKA | nusuka@greennet.gl  |
| Avannaata Kommunia | avannaata@avannaata.gl  |
| Kommuneqarfik Sermersooq | kommuneqarfik@sermersooq.gl  |
| Kommune Qeqertalik | qeqertalik@qeqertalik.gl  |
| Qeqqata Kommunia | qeqqata@qeqqata.gl  |
| Kommune Kujalleq | kommune@kujalleq.gl  |

1. Tassa ” institutit aningaasarsiortut systemiskimik pingaarutillit”. Nunatsinni GrønlandsBANKENiuvoq. [↑](#footnote-ref-1)